Tolnianska župa

Tolnianska župa (iný názov: Tolna; maď. Tolna vármegye alebo Tolna, v rokoch 1950 až 2022 Tolna megye) je župa v Maďarsku pri brehu Dunaja.

V minulosti to bola župa resp. stolica resp. komitát v Uhorsku, a to pod názvami Tolnianska župa resp. Tolnianska stolica resp. Tolniansky komitát (namiesto slova Tolnianska/-y môže byť staršie slovo Tolňanská/-ý; iný názov: Tolna, Tolňa; lat. Comitatus Tolnensis, maď. Tolna (vár)megye alebo Tolna, nem. (Komitat) Tolnau alebo Tolnauer Gespanschaft). 

Súčasná župa 
Hraničí so Šomodskou, Stoličnobelehradskou, Báčsko-malokumánskou a Baraňskou župou. Na maďarské pomery je jej územie pomerne hornaté, nachádzajú sa tu pahorky Völgység na juhu, pri Dunaji sú aj močiare Sárköz. Okrem riek, ktorými sú Dunaj, tvoriaci východnú hranicu alebo Stó a Kapos sú tu aj plavebné kanály. Žije tu asi 250-tisíc ľudí na území s rozlohou , väčšinou Maďari. Hlavné a najväčšie mesto je Szekszárd, existujú tu však aj iné mestá s porovnateľnou veľkosťou. Cestné a železničné spojenie so zvyškom Maďarska je dobré, vedú sem hlavné železničné trate priamo z Budapešti.

 Iné projekty 

Kategória:Župy v Maďarsku